**Ռոդոլֆո Գուչի** (անգլ.՝ Rodolfo Gucci, հուլիսի 16, 1912(1912-07-16), Ֆլորենցիա, Իտալիայի թագավորություն - մայիսի 15, 1983(1983-05-15), Միլան, Իտալիա), առավել հայտնի է **Մաուրիցիո Դ’ Անկոր** բեմական անվամբ, իտալացի դերասան և գործարար, որը 1929-1946 թվականների ընթացքում խաղացել է ավելի քան 40 ֆիլմում։ Դերասանուհի Սանդրա Ռավելի ամուսինը և Մաուրիցիո Գուչիի հայրը։

Պատանեկություն
--------------

Ռոդոլֆո Գուչին ծնվել է 1912 թվականին Ֆլորենցիայում՝ Իտալիայում՝ Գուչիո Գուչիի և Աիդա Քալվելի ընտանիքում։ Ունեցել է հինգ եղբայր և մեկ քույր։

Նրան նկատել է Ալֆրեդ Լինդը, որը էլ 1929 թվականին առաջարկել է նկարահանվել ֆիլմում։ Նույն թվականին նկարահանվել է Մարիո Կամերինի «Ռելսներ» ֆիլմում, որով սկսել է դերասանի կարիերան։ Օգտագործել է Մաուրիցիո Դ’ Անկորա կեղծանունը։

Գուչիի տուն
-----------

Նա Գուչիո Գուչիի՝ Gucci նորաձևության տան հիմնադրի հինգ որդիներից մեկն էր։ 1953 թվականին թողել է դերասանի գործունեությունը և հոր մահից հետո վերադարձել է ընտանեկան բիզնես։ 1952 թվականին Ռոդոլֆոն և եղբայրները՝ Ալդոն և Վասկոն գնացել են Նյու Յորք, որտեղ հոր մահից երկու շաբաթ առաջ բացել են Իտալիայի սահմաններից դուրս առաջին խանութը։ 1967 թվականին ստեղծել է *Gucci Flora* շարֆը Գրեյս Քելլիի համար։

1974 թվականին եղբոր՝ Վասկոյի մահից հետո Ռոդոլֆոն և Ալդոն բիզնեսը 50/50 բաժանել են իրար մեջ։ Սակայն Ալդոյի որդիները կարծում էին, որ Ռոդոլֆոն բավարար չափով չի նպաստել բիզնեսի աճին։ Փորձելով մեծացնել իր շահույթը՝ Ալդոն հիմնել է օծանելիքի դուստր ընկերություն և տնօրինել է իր սեփականության 80%-ը՝ իր և երեք որդիների համար։ Այդ մրցակցությունը, ի վերջո, վերաճել է ընտանեկան պատերազմի։

Անձնական կյանք
--------------

«Մթության մեջ միասին» ֆիլմի նկարահանումների ժամանակ ծանոթացել է ապագա կնոջ՝ Սանդրա Ռավելի հետ։ Նրանք ամուսնացել են 1944 թվականին Վենետիկյում, Իտալիա։ Նրանց միակ որդին՝ Մաուրիցիո Գուչին, ծնվել է 1948 թվականին և անվանվել է հոր բեմական կեղծանվամբ։

Մահ
---

Ռոդոլֆո Գուչին մահացել է 1983 թվականին Միլանում։ Նրա մահից հետո որդին՝ Մաուրիցիո Գուչին, ժառանգել է ընկերության բաժնետոմսերի վերահսկիչ փաթեթը և դարձել մեծամասնական բաժնետեր։

Մասայական մշակույթում
---------------------

Ռիդլի Սքոթի «Գուչիի տունը» գեղարվեստական ֆիլմի հերոսներից մեկն է, որի դերակատարը Ջերեմի Այրոնսն է։

Ծանոթագրություններ
------------------

1. ↑  "Guccio Gucci". *Fashion Elite* (in ամերիկյան անգլերեն). 2016 թ․ սեպտեմբերի 20. Retrieved 2020 թ․ հոկտեմբերի 12.
2. ↑  Landy, Marcia (1998). *The Folklore of Consensus: Theatricality in the Italian Cinema, 1930–1943*. SUNY Press. p. 182. ISBN 9780791438039.
3. ↑  Moore, Claire (2006 թ․ հունվարի 6). "PrimeTime: Gucci, Glamour and Greed". *ABC News* (in անգլերեն). Retrieved 2020 թ․ հոկտեմբերի 12.
4. 1 2  Forden, Sara G. (2012 թ․ մայիսի 8). *The House of Gucci: A Sensational Story of Murder, Madness, Glamour, and Greed* (in անգլերեն). Harper Collins. p. 16. ISBN 978-0-06-222267-1.
5. ↑  "Guccio Gucci". *The Florentine* (in ամերիկյան անգլերեն). 2009 թ․ հունիսի 17. Արխիվացված է the original 2020 թ․ հոկտեմբերի 12-ին. Retrieved 2020 թ․ հոկտեմբերի 12. the Flora scarf, created in 1967 by his son, Rodolfo, for Grace Kelly.
6. ↑  "Rodolfo Gucci Is Dead at 71; Brother in Leather Goods Firm (Published 1983)". *The New York Times* (in ամերիկյան անգլերեն). 1983 թ․ մայիսի 16. ISSN 0362-4331. Retrieved 2020 թ․ հոկտեմբերի 12.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Filmportal · Internet Movie Database · WikiTree |
|  |
| Բառարաններ և հանրագիտարաններ | Իտալացիների կենսագրական բառարան |
|  |
| Չափորոշչային վերահսկողություն | GND: 1062140567 · VIAF: 311691028 · WorldCat VIAF: 311691028 |

 |